CELEX: 62011TB0543
Language: mt
Date: 2012-07-03 00:00:00
Title: Kawża T-543/11: Digriet tal-Qorti Ġenerali tat- 3 ta’ Lulju 2012 — Ghreiwati vs Il-Kunsill ( “Politika barranija u ta’ sigurtà komuni — Miżuri restrittivi meħuda kontra s-Sirja — Revoka tal-lista tal-persuni kkonċernati — Rikors għal annullament — Ma hemmx lok li tingħata deċiżjoni” )

8.9.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 273/9
            
         Digriet tal-Qorti Ġenerali tat-3 ta’ Lulju 2012 — Ghreiwati vs Il-Kunsill
   (Kawża T-543/11) (1)
   
   (Politika barranija u ta’ sigurtà komuni - Miżuri restrittivi meħuda kontra s-Sirja - Revoka tal-lista tal-persuni kkonċernati - Rikors għal annullament - Ma hemmx lok li tingħata deċiżjoni)
   2012/C 273/15
   Lingwa tal-kawża: il-Franċiż
   
      Partijiet
   
   
      Rikorrent: Emad Ghreiwati (Al Maliki, is-Sirja) (rappreżentant: P.-F. Gaborit, avukat)
   
      Konvenut: Il-Kunsill tal-Unjoni Ewropea (rappreżentanti: M.-M. Joséphidès u B. Driessen, aġenti)
   
      Intervenjenti insostenn tal-konvenut: Il-Kummissjoni Ewropea (rappreżentanti: S. Bartelt u E. Cujo, aġenti)
   
      Suġġett
   
   Talba għal annullament, minn naħa, tar-Regolament tal-Kunsill (UE) Nru 878/2011, tat-2 ta’ Settembru 2011, li jemenda r-Regolament (UE) Nru 442/2011 dwar miżuri restrittivi fid-dawl tas-sitwazzjoni fis-Sirja (ĠU L 228, p. 1), u tad-Deċiżjoni tal-Kunsill 2011/522/PESK, tat-2 ta’ Settembru 2011, li temenda d-Deċiżjoni 2011/273/PESK dwar miżuri restrittivi kontra s-Sirja (ĠU L 228, p. 16) u, min-naħa l-oħra, tar-Regolament tal-Kunsill (UE) Nru 950/2011, tat-23 ta’ Settembru 2011, li jemenda r-Regolament (UE) Nru 442/2011 dwar miżuri restrittivi fid-dawl tas-sitwazzjoni fis-Sirja (ĠU L 247, p. 3), u tad-Deċiżjoni tal-Kunsill 2011/628/PESK, tat-23 ta’ Settembru 2011, li temenda d-Deċiżjoni 2011/273/PESK dwar miżuri restrittivi kontra s-Sirja (ĠU L 247, p. 17), sa fejn isem ir-rikorrent tniżżel fil-listi ta’ persuni u entitajiet li għalihom japplikaw dawn il-miżuri restrittivi fid-dawl tas-sitwazzjoni fis-Sirja.
   
      Dispożittiv
   
   
               (1)
            
            
               Ma hemmx lok li tingħata deċiżjoni dwar ir-rikors.
            
         
               (2)
            
            
               Il-Kunsill tal-Unjoni Ewropea huwa kkundannat għall-ispejjeż.
            
         
               (3)
            
            
               Il-Kummissjoni Ewropea għandha tbati l-ispejjeż tagħha.
            
         
      (1)  ĠU C 355, 03.12.2011.